తెలంగాణలో మహిళా తహసీల్దార్ దారుణహత్య WATCH LIVE TV
హనీమూన్‌కు వెళ్లాల్సినోడు.. ఆరు వికెట్లతో అదరగొట్టాడు
అంతకు ముందు రోజే పెళ్లి చేసుకున్న లంక బౌలర్.. హనీమూన్‌కు వెళ్లకుండా మ్యాచ్ ఆడేందుకు రాత్రికల్లా జట్టుతో చేరిపోయాడు.
TNN | Updated:
Aug 25, 2017, 03:27PM IST
శ్రీలంకతో జరిగిన రెండో వన్డేలో భారత్ ఊహించని రీతిలో విజయం సాధించింది. ఈ టూర్&zwnj;లో తిరుగులేని విజయాలు సాధిస్తోన్న టీమిండియా.. పల్లకెలెలో జరిగిన వన్డేలో తడబడి నిలబడింది. టెస్టులు, వన్డేల్లో భారత బ్యాటింగ్ విభాగాన్ని లంక బౌలర్లు ఇబ్బంది పెట్టలేకపోగా.. రెండో వన్డేలో అకిల ధనంజయ ధాటికి మాత్రం బ్యాట్స్&zwnj;మెన్ విలవిల్లాడారు. 12 పరుగుల వ్యవధిలో 6 వికెట్లు కోల్పోయిన భారత జట్టు దాదాపు ఓటమి అంచుల్లోకి చేరింది. ఈ దశలో ధోనీ (45 నాటౌట్), భువనేశ్వర్ కుమార్ (53 నాటౌట్) రాణించడంతో టీమిండియా విజయం సాధించింది.
భువీ అద్భుత బ్యాటింగ్ కారణంగా.. ఈ మ్యాచ్&zwnj;లో ఆరు వికెట్లు తీసినప్పటికీ.. లంక బౌలర ధనంజయ హైలెట్ కాలేకపోయాడు. అతడి గురించి తెలిసిన ఆసక్తికరమైన విషయం ఏంటంటే.. రెండో వన్డే జరగడానికి ముందు రోజే అతడికి పెళ్లయ్యింది. వివాహం అయ్యాక.. హనీమూన్&zwnj;కు వెళ్లాల్సిన అతడు.. మ్యాచ్ ఆడేందుకు ఆ రాత్రికే జట్టు బస చేసిన హోటల్&zwnj;కు చేరుకున్నాడు. రెండో వన్డే జరిగిన క్యాండీకి 150 కి.మీ. దూరంలోనే అతడి సొంతూరు మౌర్తువా ఉంది. అక్కడే తన చిన్ననాటి స్నేహితురాలు నెథాలీ టెక్షిని పెళ్లాడిన ధనంజయ.. మ్యాచ్ ఆడటం కోసం భార్యతో కలిసి రాత్రి 11:30 సమయంలో క్యాండీ వచ్చేశాడు.
భార్య ప్రత్యక్షంగా మ్యాచ్ తిలకిస్తుండగా.. వరుసబెట్టి వికెట్లు తీసి చెలరేగిపోయిన ఈ ఆఫ్ స్పిన్నర్.. 54 పరుగులకే ఆరు వికెట్లు తీసి కెరీర్లో ఉత్తమ గణాంకాలు నమోదు చేశాడు. మ్యాన్ ఆఫ్ ది మ్యాచ్&zwnj;ను ఎగరేసుకుపోయాడు. వికెట్ నష్టపోకుండా 109 పరుగులు చేసి భారత్ విజయం దిశగా దూసుకుపోతున్న తరుణంలో ఓపెనర్ రోహిత్ శర్మ వికెట్ తీసిన ధనంజయ.. తర్వాతి ఓవర్లో కేదార్ జాదవ్, విరాట్ కోహ్లి, కేఎల్ రాహుల్&zwnj;లను పెవిలియన్ చేర్చాడు. మరుసటి ఓవర్లో హార్ధిక్ పాండ్యను డకౌట్ చేసిన ఐదు వికెట్ల హాల్ సాధించాడు. తర్వాత అతడు అక్షర్ పటేల్&zwnj;ను కూడా అవుట్ చేయడంతో భారత్ 131 పరుగులకు ఏడు వికెట్లు కోల్పోయింది.
Dream spell from young Akila Dhananjaya, joined the team last evening directly after his wedding #SLVIND #Cricket pic.twitter.com/537XCaHcvl
&mdash; Azzam Ameen (@AzzamAmeen) August 24, 2017
అప్పటికీ.. ధనంజయకు ఇంకా రెండు ఓవర్లు మిగిలి ఉన్నప్పటికీ.. అతడి సేవలను కాసేపయ్యాక ఉపయోగించుకుందామనే ఉద్దేశంతో తరంగ ఈ ఆఫ్ స్పిన్నర్&zwnj;ను కాసేపు పక్కనబెట్టాడు. దీంతో భారత్ పుంజుకొని విజయం సాధించింది. ఏదేమైనా కొత్త పెళ్లి కొడుకు జట్టును గెలిపించేందుకు శాయశక్తులా కృషి చేశాడంటూ.. లంకేయులు ఆనందం వ్యక్తం చేస్తున్నారు. అన్నట్టు మహేల జయవర్ధనే కారణంగా ధనంజయ వెలుగులోకి వచ్చాడు.